ગુજરાતમાં દિવાળીના બીજા દિવસે એટલે કે કારતક સુદ એકમના દિવસે નૂતનવર્ષ ઊજવાય છે, પરંતુ બાકીના ઘણા બધા પ્રાંતમાં દિવાળીનો તહેવાર ભલે આસો મહિનાની અમાસે હોય; નૂતનવર્ષની ઉજવણી કારતક માસમાં નથી થતી. મહારાષ્ટ્ર-કાશ્મીર અને બિહારમાં ચૈત્ર માસમાં નવું વર્ષ ઊજવાય છે, તો પંજાબ-બંગાળ-ઓરિસ્સા વગેરે રાજ્યોમાં વૈશાખ મહિનો નવું વર્ષ લઈને આવે છે. ક્યાંક અષાઢ માસમાં પણ નવા વર્ષની ઉજવણી રંગેચંગે થાય છે. પણ દિવાળીની ઉજવણી તો આસો વદ અમાસે જ આખા વિશ્ર્વમાં જ્યાં પણ ભારતીયો રહે છે ત્યાં થાય છે.